*Druge priloge - Obrazec št.5b*

**VZOREC POGODBE**

*Vzorec pogodbe mora ponudnik izpolniti, žigosati in podpisati.*

**Pogodba za**

**ZAVAROVANJE**

**PREMOŽENJA IN PREMOŽENJSKIH INTERESOV**

**za obdobje od 1. 1. 2022 do 31. 12. 2023 za Sklop 2**

ki jo skleneta in dogovorita

***Zdravstveni dom Črnomelj, Delavska pot 4, 8340 Črnomelj,***

***ki jo zastopa direktor Andrej MATKOVIČ***

***Matična številka: 5054605000***

***ID zs DDV: SI21020442***

***št. TRR: SI56 \_\_\_\_ \_\_\_\_ \_\_\_\_ \_\_\_***

*(v nadaljevanju: naročnik oziroma zavarovalec)*

 in

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***TRR, št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*(v nadaljevanju: izvajalec oziroma zavarovalnica)*

kot sledi

**UVODNA DOLOČILA**

1. člen

Naročnik in zavarovalnica uvodoma ugotavljata:

* da je Občina Črnomelj na podlagi pooblastila in zbranih potreb za naročnika izvedel javni razpis po odprtem postopku za »ZAVAROVANJE PREMOŽENJA IN PREMOŽENJSKIH INTERESOV za obdobje od 1. 1. 2022 do 31. 12. 2023«, ki je bil objavljen na Portalu javnih naročil, št. objave \_\_\_\_\_\_\_\_\_\_\_, z dne \_\_\_\_\_\_\_\_;
* da je bila zavarovalnica po merilih iz razpisne dokumentacije izbrana kot najugodnejši ponudnik za Sklop 2.

 **PREDMET POGODBE**

2. člen

S to pogodbo naročnik odda, zavarovalnica pa prevzame izvajanje storitev zavarovanja. Po tej pogodbi se sklepa zavarovanje za zavarovanca Zdravstveni dom Črnomelj.

**Pogodba je sklenjena za zavarovalno obdobje od 1. 1. 2022 od 00:00 ure dalje do 31. 12. 2023 do 24:00 ure**.

Zavarovalni kraj oziroma območje kritja je Republika Slovenija in države, v katerih se nahajajo zavarovalčeve zgradbe, oprema, zaloge in osebe oz. izvaja dejavnost.

3. člen

Zavarovalnica bo izvršila pogodbena dela v skladu in v obsegu z naslednjimi dokumenti:

* Ponudbe št. \_\_\_\_\_\_\_\_\_\_\_\_\_\_\_\_\_ in predračuna št. \_\_\_\_\_\_\_\_\_\_\_\_\_\_\_\_\_\_\_\_\_,
* Tehnični dokumentaciji in podlagi za posamezne predračune/obračune,
* Razpisne dokumentacije (pogoji v razpisni dokumentaciji, veljajo tudi, če niso v tej pogodbi posebej navedeni)
* Zavarovalne police po posameznih zavarovalnih vrstah (original prejme zavarovalec, kopijo prejeme Zavarovalnica).

Dokumenti iz prvega odstavka tega člena so priloga in sestavni del te pogodbe (v nadaljevanju: pogodbena dokumentacija).

V kolikor so določila v zavarovalnih pogojih zavarovalnice v nasprotju z določili razpisne dokumentacije na način, da ožajo pravice (so)zavarovanih oseb, veljajo določila razpisne dokumentacije.

**OBVEZNOSTI ZAVAROVALNICE**

4. člen

Zavarovalnica s podpisom te pogodbe izrecno potrjuje, da se zaveda zavarovalčevega namena zaradi katerega je sklenil to pogodbo in sicer, da bi z zavarovanjem oseb, premoženja in premoženjskih interesov izničil tveganja, ki nastajajo ob izvajanja poslovne dejavnosti zavarovalca.

Njene kontaktne osebe bodo tesno sodelovale pri izpolnjevanju pogodbenih obveznosti po tej pogodbi.

S to pogodbo in razpisno dokumentacijo naročnika št.\_\_\_\_\_\_\_\_\_\_\_\_\_\_\_\_\_z dne \_\_\_\_\_\_\_\_\_\_\_\_\_\_\_ so določene zavarovalne podlage (premijski sistemi in zavarovalni pogoji) za zavarovanje oseb, premoženja in premoženjskih interesov zavarovalca in sicer za naslednje vrste zavarovanj:

1. Kombinirano premoženjsko zavarovanje,
2. Kombinirano zavarovanje odgovornosti ter
3. Zavarovanje motornih vozil.

5. člen

Za zavarovanje iz prejšnjega člena te pogodbe se uporabljajo Splošni pogoji poslovanja zavarovalnice ter zavarovalni pogoji, navedeni v tehničnem delu razpisne dokumentacije za Sklop 2.

Zavarovalnica odgovarja tudi za vso nastalo škodo (po splošnih pravilih obligacijskega prava), ki jo zaradi malomarnosti in nestrokovnosti povzročijo njeni zaposleni in strokovni sodelavci in/ali njegovi podizvajalci. Vso nastalo škodo naročnik pisno javi zavarovalnici v roku treh delovnih dni od ugotovitve nastale škode.

6. člen

Zavarovalnica se zaveže izstaviti posameznemu zavarovalcu osnovne zavarovalne police za vsako zavarovalno vrsto posebej, z vpisanimi klavzulami iz razpisne kot tudi ponudbene dokumentacije.

7. člen

Zavarovalnica se zaveže:

1. pod istimi pogoji vključiti v zavarovanje med letom nabavljene objekte in opremo;
2. prevzete zavarovalne storitve izvrševati kot dober strokovnjak, vestno in pravilno, v skladu z veljavnimi tehničnimi predpisi, standardi, normativi in pozitivno zakonodajo;
3. izvršiti pogodbene storitve kot dober gospodar in v korist zavarovalca;
4. sproti obveščati zavarovalca o novih situacijah, ki bi lahko vplivale na izvršitev pogodbenih obveznosti;
5. storiti vse, da bodo po tej pogodbi dogovorjeni roki izpolnjeni;
6. podatke, ki jih pridobi na podlagi te pogodbe varovati po predpisih o varstvu osebnih podatkov in poslovni skrivnosti;
7. vpisati vse klavzule iz zavarovalno tehnične dokumentacije in specifikacije po posameznih zavarovalnih vrstah v vzorce osnovnih polic po posameznih zavarovalnih vrstah in ob sklenitvi osnovne zavarovalne police ter morebitne dodatke k policam;
8. izstaviti zavarovalcu osnovne police za vsako zavarovalno vrsto, v obliki kot so vzorci osnovnih polic v ponudbeni dokumentaciji;
9. ob podpisu pogodbe izročiti finančno zavarovanje za dobro izvedbo pogodbenih obveznosti (podpisani in žigosani bianco menici). Finančno zavarovanje mora veljati trideset (30) dni po preteku roka za dokončanje pogodbenih obveznosti. Če se med trajanjem izvedbe pogodbe spremenijo roki za izvedbo storitev, kvaliteta in količina, se mora temu ustrezno spremeniti tudi finančno zavarovanje oziroma podaljšati njena veljavnost. V primeru, da se obe menici unovčita za vrednost nižjo od 10 % pogodbene vrednosti z DPZP, ju je zavarovalnica dolžna vsakokrat nadomestiti z novo, dokler celotna unovčena vrednost ne doseže 10 % pogodbene vrednosti z DPZP.

8. člen

Zaloge blaga, last zavarovalca in zaloge blaga na konsignaciji, ki so na hrambi pri drugih pravnih ali fizičnih osebah, so vključena v zavarovanje.

Zavarovalnica sprejme v zavarovanje pod enakimi pogoji vse objekte, opremo in zaloge blaga zavarovalca in zaloge blaga na konsignaciji tudi v primeru, če bi izpadle iz evidenc, ki jih zavarovalnici posreduje zavarovalec.

Zavarovalnica sprejme v zavarovanje pod enakimi pogoji tudi vse nove investicije in nabave na znanih ali na novih lokacijah, katerih skupna vrednost ne presega 10% vrednosti zavarovanih stvari, vendar v nobenem primeru ne več kot 1.000.000 EUR, tudi če zavarovalec tega ne sporoči zavarovalnici.

Naročnik je zavarovalnici zavezan za plačila do datuma, navedenega v zavarovalni polici, za nadaljnja plačila do izteka te pogodbe oziroma neposredne zavarovalne pogodbe pa, ko bo sprejet poslovni plan za posamezno leto. V kolikor pogoji za nadaljnja plačila ne bodo izpolnjeni, bo naročnik o tem takoj pisno obvestil zavarovalnico. Z dnem prejema obvestila se šteje neposredna zavarovalna pogodba za razvezano. Obveznosti in pravice nastale do dne razveze neposredne zavarovalne pogodbe sta naročnik in zavarovalnica dolžna medsebojno izpolniti in poravnati.

9. člen

V postopku izvajanja te pogodbe sodeluje zavarovalni posrednik Libra Premia, zavarovalno posredniška družba, d.o.o., Podkraj pri Velenju 35G, 3320 Velenje. Izbrani ponudnik plača zavarovalnega posrednika v skladu s sklenjeno pogodbo z njim oz. v okviru administrativne premije v času trajanja zavarovanja, sklenjenega po tej pogodbi (1. 1.2022 – 31. 12. 2023).

**PODIZVAJALCI**

10. člen

Zavarovalnica je dolžna vsa dela izvršiti sama, s svojimi delavci in materialom. Zavarovalnica sme podizvajalca po lastni izbiri vključiti v dela po tej pogodbi le na podlagi predhodnega soglasja naročnika, s sklenitvijo aneksa k tej pogodbi, sicer se šteje, da naročnik ni dal soglasja za vključitev podizvajalca v dela po tej pogodbi.

V primeru, da naročnik da soglasje za vključitev podizvajalca v dela po tej pogodbi, mora izvajalec pred podpisom aneksa k tej pogodbi izročiti naročniku:

* podatke o podizvajalcu (naziv, polni naslov, matično številko, davčno številko in transakcijski račun)
* podatki o vrsti del, ki jih bo izvedel podizvajalec
* podatke o predmetu, količini in vrednosti del in rok izvedbe teh del
* morebitno zahtevo podizvajalca za neposredno plačilo.

Zavarovalnica se obvezuje, da se bo z aneksom iz prejšnjega odstavka tega člena zavezal, da bo pogodbe o odstopu terjatev po tej pogodbi sklepal samo s soglasjem naročnika.

11. člen

Podatki o podizvajalcih:

|  |  |  |  |
| --- | --- | --- | --- |
| Podatki o podizvajalcu(naziv, polni naslov, matična številka, davčna številka in transakcijski račun, zakoniti zastopnik) | Vsaka vrsta del, ki jih bo izvedel podizvajalec | Vrednost del podizvajalca ali % glede na skupno pogodbeno vrednost | Zahtevano je neposredno plačilo |
|  |  |  | DA / NE |

V kolikor podizvajalec v skladu in na način, določen v drugem in tretjem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca.

V kolikor bo podizvajalec v skladu in na način, določen v drugem in tretjem odstavku 94. člena ZJN-3 zahteval neposredna plačila, se šteje, da:

* zavarovalnica s podpisom te pogodbe pooblašča naročnika, da na podlagi potrjenega računa s strani zavarovalnice neposredno plačuje podizvajalcu,
* je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* zavarovalnica svojemu računu priložiti račun podizvajalca, ki ga je predhodno potrdil.

Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu.

Plačila podizvajalcem se izvedejo v rokih in na enak način kot velja za plačila izvajalcu. Naročnik o izvedenem plačilu obvesti zavarovalnico na e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Zavarovalnica mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestiti zavarovalnico najpozneje v desetih dneh od prejema predloga.

Če neposredno plačilo podizvajalcu ni obvezno v skladu s tem členom, mora naročnik od zavarovalnice zahtevati, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.

**(člen se uporabi le v primeru, da bo zavarovalnica izvedla naročilo s podizvajalcem)**

12. člen

Naročnik se zaveže, da bo pravilno in vestno izpolnjeval svoje pogodbene obveznosti.

 **CENA**

13. člen

Pogodbena cena - zavarovalna premija za izvedbo storitev zavarovalca iz 2. člena te pogodbe je:

|  |  |  |
| --- | --- | --- |
| **Zap. št.** | **Zavarovalna vrsta** | **Letna premija v EUR brez dpzp** |
| 1. | Kombinirano premoženjsko zavarovanje |  |
| 2. | Kombinirano zavarovanje odgovornosti |  |
| 3. | Zavarovanje motornih vozil |  |
|  |
| **Skupaj letna premija od 1. do 3.** |  |
| **Davek od prometa zavarovalnih poslov (DPZP)** |  |
| **Skupaj ponudbena letna premija z DPZP** |  |
|  |  |
| **Skupaj ponudbena premija za celotno obdobje****(1. 1. 2022 – 31. 12. 2023) brez dpzp** |  |
| Davek od prometa zavarovalnih poslov (DPZP) |  |
| **Skupaj ponudbena premija za celotno obdobje****(1. 1. 2022 – 31. 12. 2023) z dpzp** |  |

Zavarovalna premija za celotno obdobje z 8,5 % DPZP z besedami: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

Zavarovalne premije vsebujejo vse stroške, ki jih ima zavarovalnica pri izvedbi zavarovalnih obveznosti.

**ROK IN NAČIN PLAČILA**

14. člen

Letna zavarovalna premija (akontacija) se plačuje v 10 (desetih) brezobrestnih obrokih na transakcijski račun zavarovalnice. Letno zavarovalno premijo poravna zavarovalec na podlagi sklenjene pogodbe. Zavarovalec bo zavarovalno premijo plačal zavarovalnici v skladu z veljavnim zakonom o izvrševanju proračuna.

Na računu mora biti označen sklic na pogodbo (št. pogodbe). Račun, ki ne bo tako opremljen, bo zavarovalec zavrnil. Če zadnji dan roka sovpada z dnem, ko se po zakonu ne dela, se za zadnji dan roka šteje naslednji delavnik. Kot dan prejema računa se šteje dan, ko zavarovalec prejme račun.

Obračun letne premije pripravi zavarovalnica na podlagi dejanskih podatkov zavarovalca, ki jih ta posreduje do 30.04. v tekočem letu, za preteklo leto s stanjem na dan 31.12.. Zavarovalnica izstavi obračunski račun/dobropis za razliko med akontacijo letne premije in obračunom letne premije, po potrjenem letnem obračunu s strani posamičnega zavarovalca. Obračunski račun bo posamični zavarovalec plačal v roku 30 (trideset) dni po uradnem prejemu pravilno izstavljenega računa. V primeru dobropisa bo zavarovalnica vračilo upoštevala pri naslednjem zapadlem obroku premije.

Poračun letne premije opravi zavarovalnica na razliko med skupno zavarovalno vsoto na koncu zavarovalnega leta in skupno zavarovalno vsoto koledarskega leta, ki predhodi zavarovalnemu letu. Ustrezna premijska stopnja, znižana za polovico, se uporabi samo v primeru spremembe dejanskih podatkov zavarovalca za +/- več kot 10%. To pa ne velja za predmete zavarovanja, ki jih posamični zavarovalec pridobi med zavarovalnim letom in ki presegajo 10% osnove, navedene v 13. členu te pogodbe. V tem primeru se zavarovalna premija obračuna po načinu »pro-rata temporis« od dneva pridobitve do konca zavarovalnega leta.

Osnove (premijske stopnje) za določitev zavarovalne premije so fiksne za vse zavarovalne vrste.

V celotnem zavarovalnem obdobju na zavarovalno premijo pri nobenem zavarovanju ni dopusten vpliv škodnega dogajanja (malus) na premijo, razen bonusa na doseženi poslovno tehnični rezultat.

Zavarovalec bo potrjen znesek nakazal na TRR zavarovalnice, ki je naveden na izstavljenem računu.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

15. člen

Zavarovalnica se za zavarovanje dobre izvedbe pogodbenih obveznosti zavezuje izročiti naročniku ob podpisu te pogodbe dve bianco menici z menično izjavo in pooblastilom za unovčenje, in sicer v višini 10% skupne pogodbene vrednosti z DDV, z veljavnostjo vsaj še trideset dni po poteku pogodbenega roka.

Naročnik bo menici unovčil v primeru, če zavarovalnica svojih pogodbenih obveznosti ne bo izpolnila v dogovorjeni kakovosti in rokih in na način, opredeljen v tej pogodbi.

Če se med trajanjem izvedbe pogodbe spremeni rok za izvedbo pogodbenih del in obseg storitev, mora zavarovalnica v roku deset (10) dni od podpisa aneksa k tej pogodbi predložiti novo menično izjavo in pooblastilo za unovčenje s spremenjeno višino garantiranega zneska, v skladu s spremembo pogodbene vrednosti.

V primeru, da se menica unovči za vrednost nižjo od 10 % pogodbene vrednosti z DPZP, jo je zavarovalnica dolžna vsakokrat nadomestiti z novo, dokler celotna unovčena vrednost ne doseže 10 % pogodbene vrednosti z DPZP.

**LIKVIDACIJSKI POSTOPEK**

16. člen

Predhodne prijave škod (po elektronski pošti) za posamični ali več istočasnih dogodkov, izvede posamični zavarovalec na elektronski naslov, ki ga navede zavarovalnica.

Pogodbeni stranki sta sporazumni, da bosta uporabljali tisto obliko obrazca za prijavo škode, ki jo bo določila zavarovalnica.

V primeru predhodne prijave ali prijave po elektronskem naslovu po zgornjem odstavku je zavarovalnica dolžna izvršiti ogled poškodovanega in pripraviti zapisnik v čim krajšem možnem času, ali v roku treh (3) dni, če je to tako zahtevano. V kolikor zavarovalnica ne opravi ogleda po predhodnem obvestilu to ne zadrži sanacije škode, odškodninske odgovornosti, likvidacije in plačila zavarovalnine/odškodnine s strani zavarovalnice.

Zavarovalnica je v takem primeru dolžna povrniti stroške za zavarovanje dokazov o nastanku škodnega dogodka in dokazov posledic le-tega (sodno zapriseženega cenilca ali lokalnega fotografa).

V primeru, da je dostavljena škodna dokumentacija po mnenju zavarovalnice nepopolna, mora zavarovalnica o tem obvestiti posameznega zavarovalca v roku petih (5) dni po prejemu dokumentacije, sicer se šteje, da je dostavljena dokumentacija popolna.

Rok za izplačilo zavarovalnine / odškodnine je 14 (štirinajst) dni in teče od dneva, ko je zavarovalnici dostavljena potrebna dokumentacija za likvidacijo zavarovalnega primera.

V primeru večjih škod zavarovalnica izplača zavarovalcu akontacijo v višini 70 % od prvotno ocenjene škode v roku štirinajst (14) dni, od prejema pisne informativne prijave o obsegu škode. V nasprotnem primeru ima posamezni zavarovalec, poleg zamudnih obresti, pravico do povračila stroškov (kreditov) za sanacijo škode. Za velike škode se štejejo škode ocenjene nad petnajst tisoč (15.000,00) EUR.

Zavarovalnica je dolžna posameznemu zavarovalcu sproti posredovati zaključni sporazum za vse zavarovalnine in kopijo poravnave za vse likvidirane odškodninske zahtevke (tudi dopise odklonitve) iz naslova zavarovanja odgovornosti.

Vsa korespondenca za izvedbo zavarovalnih storitev se izvaja med sedežem zavarovalnice in posameznim zavarovalcem, kopija vse korespodence se dostavi posredniku.

Zavarovalnica se zaveže do 15. v mesecu za pretekli mesec seznanjati sedež zavarovalca o škodnem dogajanju. Podatki o škodnem dogajanju morajo vsebovati: identifikacijo o lokaciji nastanka škode, številko osnovne zavarovalne police, oznako škode zavarovalnice, datum nastanka škode, datum prijave škode, vzrok nastanka škode, znesek prijave, znesek izplačane zavarovalnine ter datum izplačane zavarovalnine ali datum obvestila odklonitve.

**ODSTOP OD POGODBE**

17. člen

Naročnik lahko odstopi od pogodbe, če:

* zavarovalnica brez soglasja naročnika odda dela podizvajalcem, ki niso bili navedeni v ponudbi;
* zavarovalnica krši obveznosti, dogovorjene v tej pogodbi.
* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bila zavarovalnica v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu;
* brez posebnih razlogov, v kolikor to pisno sporoči zavarovalnici najmanj 3 mesece pred nameravanim odstopom.

Če naročnik ugotovi, da zavarovalnica storitev ne izvaja strokovno in kakovostno v skladu z določbami te pogodbe oziroma na katerikoli drug način krši določila te pogodbe, ima naročnik pravico, enostransko odpovedati pogodbo. Naročnik mora pred enostransko odpovedjo pogodbe o vsaki kršitvi zavarovalnico opozoriti s priporočeno pošiljko in ji omogočiti, da v desetih dneh od prejema obvestila odpravo pomanjkljivosti. V kolikor zavarovalnica v tem roku ne odpravi pomanjkljivosti, ji lahko naročnik s priporočeno pošiljko pošlje odpoved. Odstop od pogodbe učinkuje z dnem, ko zavarovalnica prejme pisno izjavo naročnika o odstopu.

Zavarovalnica je zavarovalcu dolžna povrniti vso škodo, ki bi nastala:

1. zaradi kršitve pogodbe;
2. zaradi odpovedi pogodbe in
3. razliko do morebitne višje cene (premije), ki bi jo v tem primeru ponudila druga zavarovalnica.

18. člen

Pogodbeni stranki sta sporazumni, da v primeru ko zavarovalnica več kot petkrat v enem koledarskem letu krši določila likvidacijskega postopka iz 16. člena te pogodbe, se to šteje kot absolutna kršitev pogodbe in lahko zavarovalec enostransko odpove pogodbo. V tem primeru pogodba preneha veljati z dnem ko zavarovalnica prejme pisno izjavo naročnika o odstopu, brez da bi jo naročnik predhodno opozoril na odpravo pomanjkljivosti.

19. člen

Če naročnik odpove pogodbo ali neposredno zavarovalno pogodbo zaradi kršitev zavarovalnice navedenih v 17. in 18. členu, je zavarovalnica nasproti naročniku upravičena po tej pogodbi uveljavljati samo plačila za zapadle zavarovalne premije in ni upravičena uveljavljati kakršnekoli zahtevke, ne glede na njihovo pravno naravo.

Naročnik bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.

**RAZVEZNI POGOJ**

20. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
	+ plačilom za delo,
	+ delovnim časom,
	+ počitki,
	+ opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

**DODATNE STORITVE**

21. člen

V zvezi z izvedbo dodatnih storitev, ki bi nastala zaradi spremenjenih okoliščin in v primeru bistvenega povečanja obsega storitev, ki ga ob sklenitvi te pogodbe ni bilo mogoče predvideti, ali spremembe količin, ki bi vplivale na znižanje ali zvišanje pogodbene vrednosti, je potrebno o tem skleniti pisni aneks k pogodbi. Storitve, ki niso navedene v ponudbi zavarovalnice, naročnik prizna samo po predhodnem dogovoru in sicer po vnaprej dogovorjenih cenah.

Pogodbeni stranki sta soglasni, da za vsa morebitne dodatne storitve, za katera bosta pogodbeni stranki sklenili aneks k tej pogodbi, oz. bo te storitve naročnik potrdil, veljajo cena in kvaliteta, navedena v tej pogodbi. Če je zavarovalnica v ponudbi podala eventualni popust, velja ta popust tudi za vse morebitne dodatne ali nepredvidene storitve.

Za dodatne storitve, katere niso zajete v ponudbenem predračunu, mora zavarovalnica naročniku dostaviti predračun teh storitev. Dodatnih storitev, ki niso opredeljena s to pogodbo, zavarovalnica ne sme izvesti brez predhodnega soglasja naročnika.

V kolikor naročnik zahteva od izvajalca izvedbo storitev, ki s pogodbo niso predvidena in dogovorjena, skleneta pogodbeni stranki aneks k tej pogodbi po cenah storitev, ki so navedene v osnovni ponudbi, vključno z vsemi popusti.

Za pozneje naročene storitve, ki bi se izkazala za potrebne šele po sklenitvi te pogodbe, lahko naročnik odda naročilo izvajalcu osnovnega naročila, skladno z določbami 95. člena ZJN-3. V primerih iz navedenega člena se lahko pogodba o izvedbi javnega naročila spremeni brez novega postopka javnega naročanja.

Z izvajalcem se v tem primeru sklene aneks k osnovni pogodbi.

S strani naročnika nepotrjene storitve, ki bi imele za posledico večje količine izvedenih storitev ali odškodnine tretjim osebam, niso predmet stroškov naročnika.

Zavarovalnica lahko, ko gre za izvajanje dodatnih storitev, prične po potrditvi strani naročnika.

**REŠEVANJE SPOROV**

22. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno.

Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče po sedežu naročnika. Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

**VARSTVO PODATKOV**

23. člen

Zavarovalnica se zaveže, da bo, če bo pri izvajanju te pogodbe prišlo s strani zavarovalnice do pogodbenega obdelovanja osebnih podatkov katerih upravljavec je zavarovalec, v celoti spoštovala določila Zakona o varstvu osebnih podatkov (ZVOP-1) in internega Pravilnika o zavarovanju osebnih podatkov zavarovalca oziroma svojega internega pravilnika (Pravilnik), če je ta skladen z ZVOP-1 in pravilnikom zavarovalca, in sicer ne glede na to ali se bo z osebnimi podatki seznanila pri neposrednem opravljanju storitev, preko pisne dokumentacije ali na kakršenkoli drug način.

Zavarovalnica izjavlja, da ima vzpostavljen postopek in ukrepe za varovanje in obdelovanje osebnih podatkov, kot jih predpisuje 25. člen v povezavi s prvim odstavkom 26. člena ZVOP-1. Zavarovanje osebnih podatkov obsega pravne, organizacijske in ustrezne logično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov tako, da se:

* varujejo prostori, aparaturna in sistemska programska oprema,
* varuje aplikativna programska oprema, s katero se obdelujejo osebni podatki,
* zagotavlja varnost posredovanja in prenosa osebnih podatkov,
* onemogoča nepooblaščenim osebam dostop do naprav, na katerih se obdelujejo osebni podatki, in do njihovih zbirk,
* omogoča naknadno ugotavljanje, kdaj so bili posamezni osebni podatki uporabljeni in vnešeni v zbirko podatkov in kdo je to storil, in sicer za obdobje, za katero se posamezni podatki shranjujejo.

Zavarovalnica lahko pogodbeno obdeluje osebne podatke le za namen izpolnjevanja pogodbenih obveznosti in jih ne sme izvajati za noben drug namen, prav tako jih ne sme posredovati nepooblaščenim tretjim osebam. Če bo zavarovalec predpisal posebne metode zavarovanja osebnih podatkov je dolžan to sporočiti zavarovalnici, ki mora prilagoditi svoj način pogodbene obdelave osebnih podatkov po tej pogodbi.

Zavarovalec oziroma oseba, ki jo ta pooblasti, je upravičen nadzorovati izvajanje pogodbenih obveznosti na področju zavarovanja osebnih podatkov. Nadzor se izvaja v delovnem času zavarovalnice, pri čemer zavarovalec ni dolžan predhodno obvestiti zavarovalnice o nameravanem prihodu. Oseba, ki vrši nadzor, mora zavarovalnici izkazati zavarovalčevo pooblastilo za izvajanje nadzora.

Postopki in ukrepi za varovanje osebnih podatkov so podrobneje opredeljeni v Pravilniku. Zavarovalnica izjavlja, da bo v celoti spoštovala določila Pravilnika zavarovalca oziroma svojega Pravilnika.

Za morebitne kršitve obveznosti določenem v tem členu je zavarovalnica odškodninsko odgovorna.

**POGODBENA KAZEN**

24. člen

V primeru nekvalitetnega izvajanja zavarovalnih storitev je zavarovalnica dolžna takoj po pisnem opozorilu posamičnega naročnika, najpozneje pa naslednji dan, izvesti kvalitetno izvajanje storitev v oziroma odpraviti pomanjkljivosti pri izvajanju storitev. Pisno opozorilo posamičnega naročnika se šteje od dneva, ko je skrbnik pogodbe s strani zavarovalnice po priporočeni pošto poslal opozorilo o nekvalitetnem izvajanju storitev.

Če se nekvalitetno izvajanje storitev zavarovanja ponavlja, zavarovalnica pa se ne odziva na opozorila posamičnega naročnika, je zavarovalnica dolžna plačati posamičnemu naročniku pogodbeno kazen v višini pol odstotka (0,5%) od mesečne vrednosti računa z DDV za vsak dan nekvalitetnega izvajanja storitev, vendar ne več kot 10% skupne pogodbene vrednosti (vrednosti po posamični pogodbi) z DDV.

**PROTIKORUPCIJSKA KLAVZULA**

25. člen

Pogodba je nična, v kolikor kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku.

**SKRBNIKI POGODB**

26. člen

Skrbnik pogodbe s strani zavarovalca je \_\_\_\_\_\_\_\_\_\_\_\_\_\_\_, tel. št. \_\_\_\_\_\_\_\_\_\_, elektronski naslov: \_\_\_\_\_\_\_\_\_\_\_\_\_\_.

Skrbnik pogodbe s strani zavarovalnice je \_\_\_\_\_\_\_\_\_\_\_\_\_\_\_, tel. št. \_\_\_\_\_\_\_\_\_\_, elektronski naslov: \_\_\_\_\_\_\_\_\_\_\_\_\_\_.

Pogodbeni stranki sta dolžni obvestiti nasprotno stranko o zamenjavi skrbnika pogodbe v roku treh dni po njegovi zamenjavi.

Skrbnika pogodbe sta pooblaščena zastopati zavarovalca oziroma zavarovalnice v vseh vprašanjih, ki se nanašajo na izvajanje te pogodbe.

Zavarovalec in zavarovalnica so dolžni v pisni obliki sporočiti kontaktne osebe za posamezno zavarovalno vrsto, pri čemer kontaktne osebe komunicirajo tudi s pomočjo elektronske pošte. Spisek kontaktnih oseb sta dolžni sporočiti v roku petnajst (15) dni od sklenitve pogodbe.

**KONČNA DOLOČILA**

27. člen

Pogodba začne veljati, ko jo podpišeta obe pogodbeni stranki, pod pogojem, da zavarovalnica naročniku predloži zavarovanje za dobro izvedbo pogodbenih obveznosti, uporablja pa se za čas od 01.01.2022 od 00:00 do 31.12.2023 do 24:00.

Pogodba je sklenjena za določen čas in preneha veljati s potekom časa za katerega je bila sklenjena, razen v primeru kršitve določil pogodbe, ko le ta lahko preneha veljati tudi pred potekom za katerega je sklenjena.

Morebitne spremembe te pogodbe so možne le s sklenitvijo aneksa k tej pogodbi.

Pogodba je sestavljena v dveh (2) izvodih, od katerih prejme vsak zavarovalec svoj izvod pogodbe in zavarovalnica enega.

\_\_\_\_\_\_\_\_\_\_, \_\_\_\_\_\_\_\_, Črnomelj,\_\_\_\_\_\_\_\_\_\_

ZAVAROVALNICA OZ. IZVAJALEC:ZAVAROVALEC OZ. NAROČNIK:

 Zdravstveni dom Črnomelj,

 direktor Andrej Matkovič

*Opomba: Obdelava osebnih podatkov je skladno z določili člena 6 Splošne uredbe EU o varstvu podatkov (GDPR, 2016/679) potrebna zaradi izvedbe postopka oddaje javnega naročila skladno z veljavnim Zakonom o javnem naročanju.*

***Sestavni del pogodbe so tudi priloge:***

*1. Ponudba in predračun.*

*2. Zavarovalno tehnična dokumentacija s prilogami po posameznih zavarovanjih z naslednjo strukturo, in sicer:*

* *vzorec osnovne police (ki jo pripravi ponudnik);*
* *zavarovalna tehnična specifikacija - povpraševanje/ponudba za posamezno zavarovanje;*
* *zavarovalno tehnična dokumentacija zavarovalca,*
* *splošni pogoji, dopolnilni pogoji, posebni pogoji in klavzule (ki so navedeni v dokumentaciji);*
* *obrazci prijav škod (ki jih priloži ponudnik).*

*Prilogo pod točko ena hrani posamezni zavarovalec in je dostopna zavarovalnici na njeno zahtevo.*

*3. Zavarovalne police po posameznih zavarovalnih vrstah (original prejme posamezni zavarovalec, kopijo prejeme Zavarovalnica).*

*4. Dve lastni podpisani in žigosani bianco menici za dobro izvedbo pogodbenih obveznosti.*

*5. Podatki o naročniku.*